CELEX: 22017D2039
Language: lt
Date: 1461888000000
Title: 2016 m. balandžio 29 d. EEE jungtinio komiteto sprendimas Nr. 89/2016, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/2039]

16.11.2017   
               
               
                  LT
               
               
                  Europos Sąjungos oficialusis leidinys
               
               
                  L 300/37
               
            EEE JUNGTINIO KOMITETO SPRENDIMAS
      Nr. 89/2016
      2016 m. balandžio 29 d.
      kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/2039]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtraukta 2014 m. balandžio 16 d. Europos Parlamento ir Tarybos direktyva 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (1);
               
            
                  (2)
               
               
                  Direktyva 2014/53/ES nuo 2016 m. birželio 13 d. panaikinama į EEE susitarimą įtraukta Europos Parlamento ir Tarybos direktyva 1999/5/EB (2), todėl nuo 2016 m. birželio 13 d. ji turi būti iš EEE susitarimo išbraukta;
               
            
                  (3)
               
               
                  todėl EEE susitarimo II priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo II priedo XVIII skyrius iš dalies keičiamas taip:
      
                  1.
               
               
                  Po 4zzq punkto (Komisijos sprendimas 2013/638/ES) įterpiamas šis punktas:
                  
                              „4zzr.
                           
                           
                              
                                 32014 L 0053: 2014 m. balandžio 16 d. Europos Parlamento ir Tarybos direktyva 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (OL L 153, 2014 5 22, p. 62).“
                           
                        
            
                  2.
               
               
                  4zg punkto (Europos Parlamento ir Tarybos direktyva 1999/5/EB) tekstas nuo 2016 m. birželio 13 d. išbraukiamas, išskyrus pirmą įtrauką (Komisijos sprendimas 2000/637/EB), kuri tebegalios po 2016 m. birželio 13 d. ir todėl įterpiama kaip naujas punktas po 4zg punkto (Europos Parlamento ir Tarybos direktyva 1999/5/EB):
                  
                              „4zga.
                           
                           
                              
                                 32000 D 0637: 2000 m. rugsėjo 22 d. Komisijos sprendimas 2000/637/EB dėl Direktyvos 1999/5/EB 3 straipsnio 3 dalies e punkto taikymo radijo įrangai, kuriai taikomas regioninis susitarimas dėl radiotelefonų paslaugų vidaus vandenų keliuose (OL L 269, 2000 10 21, p. 50).“
                           
                        
            2 straipsnis
      
         Europos Sąjungos oficialiojo leidinio EEE priede skelbtinas Direktyvos 2014/53/ES tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2016 m. balandžio 30 d., jei buvo pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2016 m. balandžio 29 d.
         
            
               EEE jungtinio komiteto vardu
            
            
               Pirmininkas
            
            Claude MAERTEN
         
      
      
         (1)  OL L 153, 2014 5 22, p. 62.
      
      
         (2)  OL L 91, 1999 4 7, p. 10.
      
      
         (*1)  Konstituciniai reikalavimai nurodyti.